Virallinen lehti nro C 151 , 19/06/1995 s. 0276



B4-0778, 0790, 0800, 0811, 0832 ja 0841/95 Päätöslauselma lapsilla teetetyn pakkotyön vastaisen taistelun symbolin Iqbal Masihin murhasta Pakistanissa Euroopan parlamentti, joka - palauttaa mieliin ihmisoikeuksista, demokratiasta ja kehityksestä 13. heinäkuuta ((EYVL C 255, 2.9.1993, s. 47)) ja Euroopan yhteisön ja Pakistanin talous- ja kauppasuhteista 22. huhtikuuta 1994 ((EYVL C 128, 9.5.1994, s. 528)) antamansa päätöslauselmat, A. toteaa syvästi järkyttyneenä Murtquessa, Lahoren lähellä 16. huhtikuuta 1995 tapahtuneen 12-vuotiaan nuoren pakistanilaisen Iqbal Masihin murhan, joka johti taistelua lapsilla teetettyä pakkotyötä vastaan Pakistanissa, B. huomauttaa, että tämä poika oli orjatyöläinen, joka kutoi mattoja 4- vuotiaasta 10-vuotiaaksi epäterveellisissä työolosuhteissa 10 tuntia päivässä ja sai palkkaa rupian päivässä, C. toteaa kauhistuneena, että ILO:n mukaan tuhannet lapset, jotka työskentelevät Pakistanin mattoteollisuuden palveluksessa tämänkaltaisissa olosuhteissa kuolevat ennen 12. ikävuottaan, D. ilmaisee tämän lapsen rohkeuden Euroopan parlamenttiin tekemän syvän vaikutuksen, kun hän tultuaan pelastetuksi käytännössä orjuutta vastaavista olosuhteista piti lasten orjatyövoimana käytön vastaisia puheita sekä kansainvälisille kuulijakunnille että Pakistanissa tämän vuoksi saamistaan tappouhkauksista huolimatta, E. ottaa huomioon lasten oikeuksista marraskuussa 1989 tehdyn yleissopimuksen 32 artiklan, joka velvoittaa allekirjoittajavaltiot, Pakistan mukaan lukien, suojelemaan lapsia kaikelta työnteolta, joka vaarantaa heidän terveytensä, koulutusmahdollisuutensa tai kehityksensä, F. toteaa järkyttyneenä, että ILO:n arvioiden mukaan pelkästään Intiassa on 10 miljoonaa lasta orjuutettuna pakkotyötä vastaavissa olosuhteissa ja että Pakistanin arvioiduista 20 miljoonasta orjatyöläisestä vähintään 6 miljoonaa on lapsia, G. muistuttaa, että tämänkaltaisen työvoiman käyttö on Pakistanissa teoriassa laitonta ja toteaa olevansa tietoinen siitä, että orjatyövoiman käyttö ei rajoitu vain näihin kahteen maahan, H. ilmaisee solidaarisuutensa niitä liikkeitä ja järjestöjä kohtaan, jotka taistelevat kyseisessä osassa maailmaa orjuutta sekä lapsikauppaa ja -prostituutiota vastaan, joita ovat esimerkiksi BLLF ja erityisesti sen Pakistanin paikallisosasto, I. ilmaisee huolensa siitä, että monia lapsia häikäilemättömästi hyväksi käyttämällä Pakistanissa ja muissa Aasian maissa valmistettuja mattoja viedään Euroopan unioniin, 1. Osoittaa kunnioitusta Iqbal Masihin muistolle, joka ryhtyi rohkeasti taisteluun lapsityövoiman käyttöä vastaan; 2. Tuomitsee Iqbal Masihin murhasta vastuussa olevat, toteaa, että yksi mies on pidätetty sen johdosta, ja vetoaa Pakistanin viranomaisiin, jotta ne tekisivät kaiken voitavansa tuodakseen oikeuden eteen tähän rikokseen yllyttäjät sekä sen tekijät; 3. Kannustaa Pakistanin hallitusta tehostamaan lasten orjatyövoimana käytön vastaista toimintaansa ja soveltamaan tästä asiasta maassaan olemassa olevia lakeja sekä kehottaa asianomaisten valtioiden hallitsijoita noudattamaan lasten oikeuksia koskevaa yleissopimusta; 4. Vahvistaa päättäväisyytensä varmistaa, että kauppasuhteissa kolmansien maiden kanssa sovelletaan sosiaalilauseketta, jonka velvoittamana kauppasopimuksissa on noudatettava ILO:n yleissopimusten vähimmäismääräyksiä; 5. Toivottaa tervetulleeksi intialais-saksalaisten kansalaisjärjestöjen ja ILO:n, UNICEF:in ja muiden tukeman mattokaupan edustajien aloitteen luoda etiketöintijärjestelmä «Rugmark», jolla ilmoitetaan matot, jotka on tuotettu lapsityövoimaa käyttämättä, ja tukee sen ulottamista kaikkiin unionin jäsenvaltioihin; 6. Kehottaa puhemiestään välittämään tämän päätöslauselman komissiolle, neuvostolle, Pakistanin ja Intian hallituksille, Pakistanin ja Intian parlamenteille sekä ILO:n pääsihteerille.